Nazi-verhoor te midde van openlike Nazisme in Europa – praag.co.za
Die 93-jarige man, wat die bynaam die "Boekhouer van Auschwitz" het, word aangekla as medepligtige tot moord in 300 000 gevalle van gedeporteerde Hongaarse Jode wat na Duitse kampe gestuur is.
Intussen steun die EU, waaronder ook Duitsland, asook die VSA openlik Nazi's in die Oekraïne dmv 'n NAVO-veldtog.
Die Nazi-party, Svoboda, geniet die beskerming van die Kiëf-junta wat ontken dat daar ekstremiste in die oorlog teen hul eie bevolking ontplooi is.
Die verklaring van die Oekraïense intelligensiebaas dat geen sulke groepe "geregistreer" is in Kiëf nie, kom net twee weke nadat die leier die ekstremistiese groep, Regse Sektor, Dmitri Jarosj, aangestel is as 'n adviseur vir die weermaghoof.
Jarosj, 'n internasionale krimineel, word ook deur Interpol gesoek. Hy het ingestem om duisende Nazi's te ontplooi wat ondergeskik aan die junta se weermag sal wees om die Russiessprekende minderheid in die ooste van die land wat graag wil afstig, te terroriseer.
'n Aansienlike teenwoordigheid van Oekraïense Nazi's is al by verskeie geleenthede uitgewys deur die media. In die begin van Maart het USA Today berig dat van die Azof-vrywilligerbataljon se lede openlik die Nazi-ideologie aanhang. Hulle dra openlik SS-wapens en swastikas.
Daar is die afgelope maand reeds drie joernaliste in die konflikgebied vermoor nadat hulle berigte die lig laat sien het wat Kiëf in 'n swak lig stel.
Skrywer praagGepubliseer op 22 April 2015 22 April 2015 Kategorieë Internasionale nuus, NuusSleutelwoord Azof-battaljon, Duitsland, Nazi, Oekraïene, Regse Sektor, Rusland, Svoboda